מאוריציו סארי

מאורציו סארי (באיטלקית: Maurizio Sarri; נולד ב-10 בינואר 1959 בנאפולי שבאיטליה) הוא מאמן כדורגל איטלקי. סארי נולד ב-10 בינואר 1959 בנאפולי שבאיטליה, להורים שהגיעו לעיר מטוסקנה בעקבות עבודתו של אב המשפחה כפועל בניין באחד מהפרויקטים בעיר. לאחר שתמה העסקתו של אביו, חזרה משפחתו של סארי לנאפולי והוא חילק את זמנו בין משחקי כדורגל חובבנים בהם שיחק בשעות אחר הצהריים והערב בקבוצת ASD ג'אלו בלו פילינה, לבין עבודתו כבנקאי בבנק מונטה די פסקי די סיינה בשעות הבוקר. בגיל 40 החל סארי גם לאמן במשחקים בקבוצות החובבניות בהם שיחק. מאוחר יותר ובעקבות תשוקתו הרבה לתחום - החליט לעזוב את עבודתו כבנקאי ולהקדיש את כל יומו לאימון כדורגל. בשנת 2000, לאחר מספר שנות עבודה כמאמן חובבן בקבוצות קטנות בטוסקנה, החל סארי את קריירת האימון המקצועית שלו במועדון מעט גדול יותר מאלו שאימן בהם עד כה - סאנסובינו, אף הוא מטוסקנה. בעקבות הצלחותיו בסאנסובינו וסנובאזנה, מונה בשנת 2005 למאמן פסקארה האיטלקית ששיחקה באותה עונה בסרייה ב'. מאז ועד 2011 עבר סארי במועדונים נוספים רבים בליגת הנמוכות ברחבי איטליה, כאשר בכולם לא השלים יותר מעונה אחת, על-אף שבחלק מן הקבוצות זכה להצלחה ולשבחים מצד אנשי תקשורת וכדורגל רבים. בשנת 2011, בעקבות הצלחתו בסורנטו, מונה סארי למאמן אמפולי - הקבוצה הבכירה במחוז מגוריו טוסקנה. בעונתו הראשונה במועדון זכה להצלחה רבה והגיע עם קבוצתו עד לגמר פלייאוף העלייה לסרייה א', שם הפסידה לליבורנו. בעונתו השנייה עמד במשימה והעפיל עם המועדון, לראשונה לאחר שש שנים, לסרייה א'. לקראת עונת 2014/2015 - עונתנו הראשונה בליגה הבכירה, הוערך על ידי התקשורת כי קבוצתו תרד ליגה בסיום העונה, זאת בעקבות הכנסת שחקני נוער רבים למועדון. למרות הציפיות הפסימיות, הוביל סארי את קבוצתו להישארות בליגה וסיום במקום ה-15 וזכה לשבחים. ב-11 ביוני 2015, לאור הצלחתו באמפולי, חתם סארי לעונה אחת כמאמן קבוצת נאפולי, עיר הולדתו, שם החליף את רפאל בניטס הספרדי. מיד עם כניסתו לתפקיד, הביא סארי לקבוצה את השוער פפה ריינה, הקשר אלן מרקוס ואת המגן אלסייד היסאיי, שלושה שחקנים שייחשבו כמובילי הקבוצה בשנים שלאחר מכן. לאחר עונה אחת במועדון בסיומה נפרדה קבוצתו מגונסאלו היגוואין, מלך שערי הקבוצה והליגה האיטלקית באותה עונה עם 36 שערים, שנמכר ליובנטוס עבור 90 מיליון יורו, חתם סארי לשלש שנים נוספות במועדון. בעונת 2016–2017 הוביל סארי את קבוצתו למקום השלישי בליגה האיטלקית ובסיומה של העונה נבחר למאמן השנה בסרייה א'. בעקבות הצלחתו בעונה זו, האריך סארי את חוזהו במועדון עד ל-2020. את עונת 2017–2018 החלה נאפולי בהצלחה רבה וקבעה שיא חדש לניצחונות רצופים בליגה האיטלקית. במהלך כל החורף הובילה נאפולי את טבלת הסרייה א', זכתה באליפות החורף. אמנם לקראת סיום העונה נאפולי תחת סארי איבדה גובה במירוץ האליפות וסיימה במקום השני לאחר יובנטוס. לאחר סיום עונת 2017/2018 סארי עזב את נאפולי. ב-14 ביולי 2018, חתם סארי כמאמן קבוצת צ'לסי, שם החליף את אנטוניו קונטה בן ארצו. בעונתו הראשונה במועדון סיים עם הקבוצה במקום השלישי בטבלת הפרמייר-ליג, בעקבותיה חזרה הקבוצה לשלב הבתים של ליגת האלופות אחרי שנת היעדרות. ב-29 במאי 2019 זכה עם קבוצתו בליגה האירופית, לאחר ניצחון 1–4 על ארסנל בגמר שנערך בבאקו, בירת אזרבייג'ן, התואר הראשון של סארי כמאמן. ב-16 ביוני 2019 מונה סארי למאמן יובנטוס. בסוף עונת 2019/2020 בסרייה א' הוכתרה יובנטוס כאלופה בפעם התשיעית ברציפות, וסארי זכה בתואר הראשון שלו באיטליה, אם כי בליגת האלופות, הודח על ידי אולימפיק ליון כבר בשלב שמינית הגמר, דבר אשר הוביל לפיטוריו ב-8 באוגוסט 2020. ב-9 ביוני 2021 חתם עד 2023 כמאמן לאציו. ב-22 ביוני 2022 הוארך חוזהו בשנתיים, עד 2025. ב-13 במרץ 2024 התפטר מתפקידו. נכון ל-21 במאי 2018: צ'לסי הליגה האירופית (1): 2018/2019 יובנטוס אליפות איטליה (1): 2019/2020 מדיה וקבצים בנושא מאוריציו סארי בוויקישיתוף אתר האינטרנט הרשמי של מאוריציו סארי מאוריציו סארי, באתר Fussballdaten.de (בגרמנית) מאוריציו סארי, באתר Soccerway מאוריציו סארי, באתר WorldFootball.net מאוריציו סארי, באתר FootballDatabase.eu פרופיל המאמן, באתר Transfermarkt מיכאל יוכין, בנקאי פשוט: סיפורו המדהים של מאוריציו סארי. וואלה ספורט!, 30 בנובמבר 2015. שחר שקלש, פשוט העם שעלה לגדולה: סארי בנה מכונה מפלצתית בנאפולי, ספורט 1, 21 בדצמבר 2017. עוזי דן, נאפולי, הדבר הכי מהנה בכדורגל, באתר הארץ, 26 בספטמבר 2017 "Sarri: "Lavoravo in banca ma non alleno per caso"". Repubblica.it (באיטלקית). 2014-10-08. נבדק ב-2018-04-26. ynet ספורט, נאפולי: מאוריציו סארי יחליף את בניטס, באתר ynet, 11 ביוני 2015 רשמית: יובה רכשה את היגוואין ב-90 מיליון יורו, באתר ערוץ הספורט, 26 ביולי 2016 Sarri wins Panchina d’Oro | Football Italia, www.football-italia.net שיאים מתקופת מראדונה: נאפולי אלופת החורף, באתר ערוץ הספורט, 30 בדצמבר 2017 קרלו אנצ'לוטי חתם בנאפולי, מאוריציו סארי נמצא בדרכו לצ'לסי, באתר וואלה, 23 במאי 2018 יובנטוס פיטרה את מאוריציו סארי, אנדראה פירלו ימונה במקומו?, באתר וואלה, 8 באוגוסט 2020 רשמי: מאוריציו סארי התפטר מאימון לאציו, באתר ערוץ הספורט, 13 במרץ 2024